
Helyzet alapú keresés

Dolgozatomban egy bárhol elérhető web és GPS alapú keresési eljárást megvalósítását tárgyalom mobil eszközökre. Az általam alkalmazott keresés a hagyományos kereséstől eltérően a keresési paramétereken kívül tartalmaz egy földrajzi pozíciót is, ezért helyzet alapú keresésnek hívják. A helyfüggetlen mobil kereséssel személyre szabott és földrajzi relevanciára alapuló keresési eredményeket kapunk.
A webes információ tömeg növekedésével, és az információ értékének változásával a megszokott keresők, mint a Google, Yahoo, MSN Live a keresési találatok sokaságát nyújtja a felhasználó számára, ám, ezek jelentős része irreleváns információkat tartalmaz
Példának okáért, ha Nagyatádon tartózkodunk éppen, és egy keresőbe az alábbi kulcsszavat írjuk be:
„FIFA”
Akkor sok egyéb, nem a nagyatádi FIFA nevezetű vendéglátó egységet tartalmazó találatot kapunk. Pedig tulajdonképpen azokra a találatokra nem vagyunk kíváncsiak, tehát nem releváns információk számunkra.
Éppen ezért van szükség egy olyan keresési eljárás megvalósítására, amely a mai keresési igényeknek megfelelően gyors és átlátható keresési eredményt ad.
Célom, egy olyan mobil alkalmazás megvalósításához szükséges eszközök és módszerek ismertetése, és integrálása, ami lehetővé teszi, hogy az alkalmazást használó a keresési találatokhoz navigációs funkciót is társíthasson, hogy ezt a mindennapokban is hasznosnak találja.



